NORAKSTS

|  |  |
| --- | --- |
| 24.02.2022. | Nr.3/12 |

**ILGTERMIŅA AIZŅĒMUMA ŅEMŠANA INTERREG LATVIJAS-LIETUVAS SADARBĪBAS PROJEKTA “SOCIĀLAJAM RISKAM PAKĻAUTO BĒRNU UN JAUNIEŠU INTEGRĀCIJA JELGAVAS UN ŠAUĻU PILSĒTAS PAŠVALDĪBĀS (RISK CHILDREN)” ĪSTENOŠANAI**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs), **PRET – nav**, **ATTURAS – 1** (A.Tomašūns),

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10. panta otrās daļas 1. punktu un Ministru kabineta 2019. gada 10. decembra noteikumiem Nr. 590 ”Noteikumi par pašvaldību aizņēmumiem un galvojumiem”, Jelgavas pilsētas Attīstības programmas 2014.-2020. gadam Investīciju plāna Rīcībpolitikas R2 “Veselības un sociālo pakalpojumu kvalitāte un pieejamība” 2.5.9. punktu “Sociālajam riskam pakļauto bērnu un jauniešu integrācija Jelgavas un Šauļu pilsētu pašvaldībās”, saskaņā ar 2020. gada 30. jūnijā starp Vides aizsardzības un reģionālās attīstības ministriju un Šauļu pilsētas pašvaldības administrāciju noslēgto finansējuma līgumu (Subsidy Contract) par projekta “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās (Risk Children)” īstenošanu un 2020. gada 23. jūlijā noslēgto partnerības līgumu (Partnership Agreement) starp Šauļu pilsētas pašvaldības administrāciju un Jelgavas pilsētas pašvaldību par projekta “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās (Risk Children)” īstenošanu, Nr. LLI-491,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu Interreg Latvijas-Lietuvas sadarbības projekta “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās (Risk Children)” īstenošanai 297 000,00 *euro* (divi simti deviņdesmit septiņi tūkstoši *euro* 00 *centi*) uz 20 gadiem ar atlikto pamatsummas maksājumu uz 3 gadiem.
2. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī